Godmorgen, dr Tate! Carla er klar til at tage hjem.
Hun tager afsked med vennerne. Hun er meget populær!
Carla, din far er her.
Skat ...!
Vi har talt om det her. Du er klar til at tage hjem nu.
Det skal nok gå. Du kan sagtens klare det.
Vi er så glade for, du kommer hjem.
Både Heather og Caroline er kommet, og mor er så glad.
Hun siger hele tiden: "Sørg for at få min Carla hjem i en fart!"
Prøv de her. Høretelefonerne har desværre kun en størrelse.
- Hvornår er vi der? - Om et lille kvarter.
Hvordan er tænderne?
Ja, de ser godt ud.
... Palace of Fine Arts, for der er en udstilling om ... Carla!
Prøv at spise med gaflen ... Carla.
Med gaflen ... Nej, skat.
Med gaflen, ikke kniven!
Nej, ikke mere kage!
Undskyld ...
Radley, vil du godt hjælpe?
- Lad mig være! - Carla ...
De er eksperter! Hun har en intelligenskvotient på 70 -
- og store tilpasningsproblemer. Og hendes skole ...
Din drink står der. Skolen vil ikke tage hende tilbage.
- Jeg må have en ny drink. - Glem nu den drink!
- Vi må altså tale om Carla! - Hun er alle tiders!
Hun var ved at brænde huset ned!
- Det var et uheld. - Nej!
Vi må ikke bilde os ind, hun bliver bedre.
Vi må gøre noget. Vi må tage en beslutning.
Der er en skole i Santa Barbara for tilbagestående børn.
De lader ikke forældre besøge deres børn.
Der er begrænset besøg. Og hvis det ikke virker, tager vi hende ud.
- Hun skal ikke sakke agterud! - Selvfølgelig ikke.
Vi må sende hende dertil.
Skriv nu under her.
Vil De have noget?
Nej, jeg har vand og ...
Vi bestilte en vegetarorm ...
- Lad mig se, om vi har noget ... - Tak.
Jeg byder velkommen til San Francisco lufthavn ...
Her er tolv grader og smukt vejr.
Hun kommer nu! Mrs Tate!
Heather, læg nu på!
Det var en vigtig samtale. Du skal ikke stå og råbe i baggrunden.
- Undskyld ... - Her er vi!
Mine damer og herrer, den længe ventede datter ...
... Carla Tate!
Vi venter på dig ... Tag bare Tickles med.
Hej, Carla. Velkommen hjem!
- Kan jeg hjælpe? - Velkommen hjem, Carla!
- Hils på Carla. - Vi har savnet dig.
Hvem er det?
Det er Jeff Reid. Jeg har en lille overraskelse ...
Vi er nemlig forlovede!
- Lad mig tage jakken. - Nej!
Nå ikke ...? Godt.
Dr Johnson sagde, det var fint -
- hvis jeg havde en gave til alle. Det syntes jeg også.
Tak, Carla!
- Det er halskæder. - Hvor er de fine!
- Smil! - Winnie!
- Jeg har savnet dig! - Hvor er det skønt at se dig!
Vi ville gifte os i hemmelighed.
Meget morsomt, men jeg dør ikke af grin ...
Det bliver et stort kirkebryllup ...
Og reception i klubben. Husker du klubben?
Læg servietten i skødet ... Fint. Nu ser du rigtig voksen ud.
Jeg hører, I har valgt et sted til bryllupsrejsen.
Har I så "gjort det" ...?
- Hun spytter det ud. - Sex er en privatsag, ikke?
Men min lærer sagde -
- at et par gør det, når de elsker hinanden.
Hun mente nok, man gør det, når man gifter sig.
Og derefter taler man aldrig mere om det!
En særlig efterret til Carla.
Skal du være doktor, Jeff? Fint ...! Hvad skal din afhandling handle om?
Finansiering af petrokemisk analyse i politisk usikre områder.
Kort sagt: At finde store penge i små lande, du slet ikke kan udtale.
Godt at høre, nogen bruger deres uddannelse ...
Jeg er ikke bare lærer, fordi jeg kan lide børn. De er jo verdens håb.
Ja, men er det ikke også fint at være professor og tjene fire gange mere?
- Mor ...! - Udbring en skål, far!
- Gerne! Skål for familien Tate ... - Jeg vil også gå i skole.
Der har du lige været. Du fik sågar afgangspapirer.
Jeg vil være dyrlægeassistent.
Men først må jeg have eksamen fra high school.
Først skal du have en lang ferie, så kan vi se på mulighederne senere.
Ja, men skål på ...
Jeg vil se mulighederne nu, mor.
Carla, lige nu er vi lidt for trætte til at diskutere så vigtige ting.
Radley?
Skål på, at familien Tate er samlet igen.
Følg bare efter mig ...
- Hold op med at følge efter mig. - Det kan jeg ikke, din nar!
FØLG NARREN
Hold op med at grine ad mig!
Carla ...?
Nu skal du lukke øjnene ...
Stop der! Stop nu ... Dygtig pige.
Nu må du se. En overraskelse ...!
Hvad siger du så? Er det ikke fint?
- Har en anden fået mit værelse? - Nej!
Jeg har lavet det om til dig. Kun en lille smule.
Hvor er mit tebord, der stod her?
Det er til småpiger. Nu er du en ung kvinde.
- Du ville jo have mere ansvar ... - Jeg vil have mine ting.
Prøv nu at leve med tingene her lidt.
Du vænner dig nok til dem.
Dr Johnson sagde, det her er dine yndlingsfarver ...
Du kan jo godt lide rød, ikke? Hvorfor lukker du øjnene?
Jeg prøver at huske mit gamle værelse.
Heather!
Jeg er ked af, vi ikke kom oftere, men jeg fik job i New York -
- og Caroline tog på college ...
Det gør ikke noget, for nogle gange var besøgene -
- mere oprørende for forældrene end til glæde for børnene.
- Vi er alligevel kede af det. - Men tak for dine breve, Heather.
De var bedre end Carolines. Hun sendte for det meste tegninger.
Jeg tror, du ...
Hun er jo overvældet. Slap nu bare af. Du gjorde det fint.
- Vær ikke så hård mod dig selv. - Jeg vil gøre alt for hende.
Det vil jeg.
- Winnie! - Et kvarter til, sagde mor.
Fortalte du, jeg stadig ikke kan lide tennis?
Hun sagde, alle velopdragne piger spiller tennis, skak eller bridge.
Er der gået et kvarter nu?
- Dav, mrs Tate. - Hvor er du smuk, Victoria!
Det er min datter Carla.
- Er Heather ikke blevet gift? - Du mener Caroline, der er forlovet.
Jeg ville se på nogle trøjer og ...
Sikke en fin skjorte!
Du har smukke fødder, fine tæer. Den strømpe fremhæver dine fødder.
Kineserne siger, tæerne er sjælens spejl ...
- Gør de? - Det har jeg aldrig hørt i Hongkong.
Hold Dem nu bare til, hvad De ved om sko.
- Findes den her i 38? - Lidt overspændt, ikke ...?
Den klemmer en smule ... Hvad med de her?
- Ja, de her er sjove, mor! - Nej, tak ...
- Hvad med de her? - De er meget hippe!
- Og det skal vi ikke have, tak. - Mødre har altid ret ...
I dag er hundene her, og vi håber -
- de bliver adopteret af Sutter Hills rare beboere.
Din mor og jeg er veninder. Hun muliggjorde det her dyrehjem.
Og meget andet ... Ungdomsorkester, teater, bibliotek.
I dag får hun den anerkendelse, hun fortjener.
Og jeg giver ordet til formand for Sutter Hills byråd: Drew Edison.
Goddag, mine damer og herrer ...
Hej, vovse!
... fra en kagebazar i min mors have ...
Nej, hold op. Du forstyrrer.
Elizabeth ... Din datter gør!
Carla!
- Nu gør de alle! - Carla ...
Lad mig få ro over dem.
Lad mig lære jer god opførsel ...
Opfør jer nu ordentligt!
Det var virkelig pinligt! Jeg prøver alt muligt, men det virker ikke.
Jeg prøver at lave noget sjovt, men jeg ved ikke, hvad der morer hende.
Jeg giver altså snart op!
Mrs Tate! Carla er løbet hjemmefra!
Da politiet fandt hende, sagde hun, hun boede her, så de kom med hende.
- Her er politiets rapport. - Sagde hun, jeg er overbeskyttende.
- Ja. Vil De se rapporten? - Jeg begriber det ikke.
- Er omsorg at overbeskytte? - Det sagde hun, ikke jeg.
Sagde hun, jeg forsøgte at skaffe et job på dyrehjemmet?
Ja, og det gik galt ... Lad den stå. Det er et håndlavet indisk relikvie.
Undskyld ...!
Og jeg fik hende på et kursus i kalligrafi, i origami og et ...
- Det er ikke noget for hende. - Hun ved måske ikke, hvad hun vil.
- Gør De det? - Ja, jeg er hendes mor.
- Og derfor søgte hun her tilbage! - Vil hun mon gøre det igen?
Givetvis, hvis det fortsætter sådan. Denne gang var vi heldige.
Hun kom hertil. Mange børn, der stikker af, hører man ikke mere til.
Det er en meget ambitiøs pige.
Jeg kan godt lide, hun aldrig giver op!
Hun har sagt, hun vil på Bay Area Polytech.
En fagskole ...?! De underviser i svejsning. Det klarer hun aldrig.
- Hun bliver ydmyget. - Det ved du ikke.
- Jo! Det skete, da hun var lille. - Hun skal have udfordringer!
Skal hun forblive barn, eller skal hun blive voksen og tage risici?
Ja, men det afhænger af ... Har De børn?
Nej, men jeg har arbejdet med børn i ti år. Blandt andre Deres barn.
Synes De, hun skal gå i skole alene?
Selvstændighed kan give Carla noget, ingen af os kan give hende:
Værdighed.
- Værdighed. - Værdighed ...
Her er det ... Skal jeg ikke gå med ind?
Nej, jeg kan selv.
Lås dog din cykel. Jeg er småtræt af dig!
Hej, nye pige. Leder du efter et godt hug?
Giv mig bare et tegn.
Velkommen til festen!
Nu skal du ikke løbe, min skat. Hvor skal du hen?
- Peberspray! Hun er tungt bevæbnet. - Gå du bare forbi.
Næste!
- Hej, jeg hedder Carla Tate. - Rart at se dig.
- Skal du på computerkursus 101? - Ja, må jeg ikke det?
Vores eneste krav er, at du betaler.
- Meget fint, her er en kvittering! - Mange tak.
Næste!
Hold køen i gang.
Det er hans tur.
Det ved han jo ikke! Se ham! Han sover.
Det er din tur.
- Se dig for! - Han er lidt tilbage.
Derfor var han alligevel ved at brække min tå.
Hvad med at gå tilbage på koldbøtteskolen?!
Hej, vovse!
Pas på! Ham klapper man ikke. Det er en narkohund.
Undskyld ...
- Hvordan går det, mine damer? - Hej, mr Taylor ...
Det er det bedste computerkursus, jeg har gået på!
- Det her ser jo godt ud. - Takket være Dem!
Før kendte jeg ikke forskel -
- på ROM og RAM, eller bit og byte ...
Jeg ved ikke, om det har interesse, men giver De privatlektioner ...?
Næ, egentlig ikke.
Så bliver jeg her ...
Hvad med dig, Carla? Hvordan går det?
Jeg kan godt forskellen på bit og byte.
Fortsæt I bare! Jeg kommer, hvis I skal bruge hjælp.
- Han er ret sød, ikke? - Jo ...
Hej ...
Giver De privatlektioner?
Hej, skat.
Jeg kommer med den te, du godt kan lide.
Stil den ved siden af sengen.
Ja, og så lader jeg dig være, så du kan lave lektier.
- Godnat! - Godnat, skat.
Vent lidt, Danny. Den er snart nede.
- Du er enormt stærk, Rachel. - Tak, Danny.
Pas på!
Vi ses, Rachel!
- Hej, jeg hedder Daniel McMahon. - Ja, jeg spurgte nogen om det.
Jeg hedder Carla Tate.
Hej, Carla Tate.
Tak for hjælpen ved tilmeldingen. Det var meget forvirrende.
Ja, det var.
Ingen årsag ... Farvel!
Hvor skal du hen, Carla Tate?
Jeg må ringe til min far og bede ham hente mig -
- fordi jeg er tidligere færdig i dag.
Skal vi tage en vand og noget mad først?
Jeg kender et godt sted. Jeg kan køre ...
- Er det et stævnemøde ...? - Nej, vi drikker og spiser bare.
Godt, for jeg vil ikke have stævnemøder endnu.
Se busserne!
Hvorfor? Hvad gør de?
De kommer ind og kører igen. De drejer og bakker ...
Jeg gik i en normal skole.
Jeg gik der meget længe. Hej!
Jeg gik ud, da jeg fik overskæg. De sagde, jeg så ældre ud end lærerne!
Hold op! Jeg kan ikke lide, når folk ler ad mig.
Jeg lo ikke ad dig. Det var en vits ...
Her er Falcon Bar, hvor busfolkene kommer.
- "Gratis mundsmag" ...? - Man kan spise, til man revner!
Af og til når jeg ingen penge har, kommer jeg her -
- og kan spise så meget, jeg vil.
Se pigen derovre ...
Spil aldrig pool med hende. Hun slår dig. Hun kaldes "Den sorte enke".
Hun har meget langt hår.
Jeg kan godt lide kort hår.
- Man går ind og giver dem en billet. - Hvis det nu er en forkert bus?
Så smider chaufføren en af.
Jeg har kørt med de fleste af de her busser og er også blevet smidt af.
- Er du vild med at køre i bus? - Nej ...
Men jeg skal køre i bus for at se orkestre spille ved fodboldkampe.
Den her kører mig til UCLA ... Stanford ...
Og den her ... Hej, Francis!
Den kører mig til Western Pacific State.
- Holder du så meget af orkestre? - Ja, jeg elsker orkestre!
Jeg arbejder endda for et.
Her kan du sidde.
Her plejer jeg at sidde, når jeg venter på busser.
Jeg sidder der, fordi den plejer at være ledig.
Hvis den anden var fri, kunne jeg sidde ved siden af dig.
Tak, sir!
- Daniel ... Har du arbejde? - Ja.
Hvor meget giver det?
- Ikke noget. - Hvad ...?
Jeg må få en masse marshmallows ...
Får du løn i marshmallows ...?!
Ved kampene prøver folk at smide marshmallows ned i tubaerne.
De synes, det er sjovt ...
Om mandagen må jeg rengøre tubaerne.
Jeg elsker marshmallows.
- De smager godt. - Hvad skriver du?
Jeg noterer ting om forskellige jobs -
- fordi jeg vil også have et arbejde en dag.
Jeg må kunne tage et ansvar, så jeg bliver fri for mine forældre.
16.30-bussen ...
Jeg må tilbage -
- fordi min far kommer og henter mig.
Jeg burde ikke være taget med dig -
- men du har sådan et sødt smil.
Jeg har også et job med løn.
- Nå? - Jeg bager kager i et bageri.
Jeg har bagerhue og det hele. Den er meget høj!
- Bor du alene, Danny ...?! - Ja, jeg har min egen lejlighed.
- Det ville jeg aldrig kunne. - Jo.
- Tror du? - Ja! Det er alle tiders.
Man kan komme og gå, når man vil, og sidde oppe til sent og se TV.
Man kan gå rundt i undertøj, hvis man vil.
- Kan jeg også have et dyr? - Ja, bestemt.
- Nu må jeg ringe til min far. - Det behøver jeg jo ikke.
Nu har de puttet tyggegummi i hjelmen igen.
Jeg skal ønske noget.
- Tak, fordi I kom til min fødselsdag. - Det vil vi da ikke gå glip af.
Winnie siger, Carla købte ind og lavede en del af maden i denne uge.
Og hun hjalp mig med at vaske tøj.
Og jeg sorterede alt affaldet!
Du kan snart passe huset her uden mig.
Ikke huset her. En dag kan jeg måske få min egen lejlighed -
- lige som nogle af dem i skolen.
- Du ved ikke, hvad du siger. - Jo.
Det skal vi ikke diskutere nu. Åbn dine gaver!
Tak, Radley. Værsgo ... "Til Carla".
Undskyld ... Jeg må lige give fisken mad.
Mor, hvorfor gjorde du det?
- Hvad? - Hun kan måske godt bo alene.
Mange nye bøger råder til at handicappede bor alene.
- Hvad med at stemme om det? - Skal vi holde familieråd?
Det har vi ikke haft længe. Det kunne være sjovt!
Det er ikke en politisk afstemning. Det gælder mit barns liv.
Carla er ikke moden til at bo alene. Det bliver hun måske aldrig.
- Hvis hun nu fik brand eller indbrud? - Det kan jo overgå enhver.
Carla kan ikke klare uventede ting!
Hun prøver virkelig at vise, hun kan tage et ansvar!
Heather, du bor her ikke mere, så du har ikke stemmeret!
Prøv at se det sådan ...
I kan opdrage jeres barn, som I vil, men hun er mit barn!
- Hvorfor modsiger du mig hele tiden? - Det gør jeg da ikke!
Jeg ville ikke sende hende til det der sted. Men jeg havde intet valg!
Hun måtte have hjælp. Nu er det Carlas tur, og jeg må beskytte hende!
Og ingen skal fortælle mig, hvordan jeg skal gøre!
Piger, kan I lige gå ind ...
- Vi vil altid være 10 og 12 år! - Marcia og Jan ...
- Forstår du det ikke ...? - Ti stille. Tal ikke ...!
Tal ikke sådan over for børnene. Vi sendte begge Carla af sted.
Du gik med til det, fordi du var fuld! Jeg tog den beslutning alene.
Jeg var ædru, da jeg hentede hende. Og jeg har ikke drukket i otte år!
Det er ikke det samme ...
Det er samme familie! Vores familie, Elizabeth!
Undskyld ... Middagen serveres snart.
Jeg springer maden over.
- Anmoder om lov til at gå om bord. - Det er bevilget.
Jeg ved ikke, hvad det er med mig ... Det ville bestemt ikke såre dig.
Måske bør vi bare stole på Carla.
Det handler ikke kun om Carla, men om at stole på andre, alt derude ...
Hvis hun bor tæt på, kan vi holde øje med hende.
Hun er lige kommet hjem. Skal hun allerede flytte?
- Det var ikke det, du havde tænkt? - Nej ...
Skal vi spise, eller skal vi stemme om, hvad vi skal have?
- Rundstykke eller baguette? - Jeg tager et ...
Jamen, det her er jo absurd.
Det er ikke noget at tage let på. Carla er ikke som andre.
Men jeg vil ikke være den, der altid siger nej, så jeg prøver at se det ...
Hvor er jeg glad, mor! Det er fantastisk!
Du kan hjælpe med at se på lejlighed!
Ja, måske. Jeg ringer til mæglerne og beder dem sende nogle videoer.
- Det der er mit ... - Det er min hidtil bedste gave!
Er alle glade nu?
Farvel, Daniel!
Farvel, Carla!
Vi ses i morgen.
Hvem er han? Er det din kæreste?
Nej, det er min ven Daniel. Men jeg kalder ham Danny.
Danny? Han er ret sød ...
Du skal ikke drille!
- Far siger, du traf en ung mand. - Ja, han hedder Daniel.
Men jeg sagde til far, han bare er en ven, ikke en kæreste.
- Sæt dig ikke der! Det er vådt. - Nej, det er tørt ...
Det er tørt.
Når du får en lejlighed, vil du sikkert gerne have gæster.
Og en del af gæsterne bliver nok unge mænd.
Skal vi snakke om sex nu?
Nej!
- Jo, hvis det er i orden? - Ja ...
For nylig sagde du noget om at ...
... "gøre det", og jeg vil bare høre, om du ved, hvad det betyder.
Thomas Porter siger sådan.
Mrs Matthews, der er helsbredslærer og vagt i spisesalen -
- kalder det "coitus". Hun fortalte også om penis og skeden ...
Ja, det er fint, Carla ...
Og hun fortalte om sæd -
- og at der er 50 milliarder spermatozoer i et skud!
Jamen, så er det jo på plads.
Ja, fint! Jeg kan høre, du ved alt om formering ... Udmærket.
Hun sagde også, at -
- sådan nogen som os ... Drenge kan prøve at udnytte os.
De kan forsøge at coitusse os -
- og hvis det sker, skal man sige "Nej!"
- "Hold op med det der!" - Godt råd! Sagde hun andet?
"Ikke tyggegummi under bordene! Hvor tit skal jeg sige det?"
Hun kom langt omkring!
Hvad angår den lejlighed, skal du ikke invitere drenge hjem en tid.
Er det i orden?
Men hvad nu, hvis jeg vil besøge nogen i en anden lejlighed?
Så skal du huske "Nej, hold op med det der!" -
- og husk din peberspray.
- Hvem er det, du vil besøge? - Ingen! Jeg siger bare "hvis nu" ...
Jeg vil give fuglene mad.
- Ikke så tæt på vandet! - Hej, ænder!
Undskyld! Går den her til Le Pine Street?
Nej, tag den på modsatte side.
Nu har jeg kørt med fire busser!
- Jamen, det er den, du skal tage. - Mange tak.
VICEVÆRT RING PÅ ELLER RÅB ERNIE
Daniel!
Du fandt det!
Her er mine CD’er.
Har du noget blues? Min ven på skolen og jeg elsker blues.
Jeg kan godt lide Muddy Waters og Billie Holiday.
Hun er jo død.
Jeg kan godt lide den, hvor hun synger ...
Nej, men jeg har marchmusik. Jeg har marchmusik fra hele verden.
- Fra Skotland og Rusland ... - Men har du den her?
Ingen blues! Lad mig spille min yndlingsmusik.
Du vækker mrs Waters’ baby. Jeg har bedt dig ikke at spille så højt.
- Det glemmer jeg til tider, Ernie. - Hvem er du?
Det er Ernie. Han er kunstner og musiker.
Kunst, musik og volumenkontrolchef ...
- Jeg vidste ikke, her var damebesøg. - Det er Carla. Hun er min ven.
Jeg hedder Carla Tate.
Tak, fordi De kaldte mig "dame".
Mrs Tate, de lejligheder her ...
- Hvor er Carla? Hun bør se det her. - Hun kommer. Hun læser hos venner.
Her er andet bånd.
Den er lidt lille ...
Nej, den kan jeg ikke lide. Næste, tak.
Ernie, har far sendt en check med mine månedspenge?
Det glemte jeg ... Jeg skal reparere to håndvaske.
Regningerne er betalt. Giv dem nu ikke ud på en gang!
Far sælger Mercedes.
Farvel!
- Ernie har dræbt mennesker. - Hvad ...?!
Han var i Vietnam. Han vil ikke tale om det med andre end mig.
Han sad i en kælder helt alene.
- Jeg kan godt lide køkkenet! - Ja, skønt, ikke?
Mange ejere vil ikke leje ud til folk som Carla og ...
- Stop lige lidt. - Jeg mente bare, at ...
Der er ingen "folk som Carla".
Hun er faktisk en meget enestående ung kvinde.
Ja, sikkert. Men folk vil vide, om den enestående unge kvinde -
- glemmer at lukke for gassen eller låse ... Det spørger folk om.
- Er hun pålidelig? - Ja, bestemt.
Men det er jo nyt. Jeg kan ikke love, hun husker at lukke vinduet -
- men hvilken mor kan det? Jeg forstår dem, men hør her ...
Min datter er en enestående person.
Hun er stærk og vil være selvstændig. Hun skal nok klare sig.
Skulle der ske noget, er jeg der på et kvarter. Er det godt nok?
Det lyder godt nok til mig.
Tak ... Lad os se videre.
Nej! Hun må ikke gifte sig med ham!
Hun skal gifte sig med Dustin Hoffman.
Ja ... Vent lige lidt.
Lever de lykkeligt til deres dages ende?
Det ved jeg ikke. De lavede ikke en "Fagre voksne verden II".
Det var alle tiders film! Tak, fordi jeg måtte se den.
Jeg havde aldrig set den, hvis du ikke havde foreslået det.
- Vil du være min ven? - Jeg er jo din ven.
- Nej ... Jeg ... - Det var godt, da han ville stikke af.
Jeg mener ikke ven-ven, men kæreste-ven.
Tager du din peberspray frem nu?
Nej, jeg tænker.
Godt.
Et soveværelse, et bad, parketgulv, spisekøkken, åbent komfur.
- Den er god! - Jeg vidste det!
Jeg elsker ...
Georgiansk vindue. Klassisk San Francisco-stil!
Hej, Daniel!
Mr Vitello, hun er min ven ...
- Hvad laver du her? - Jeg ville fortælle dig noget godt!
Hvad?
Jeg har fået min egen lejlighed! Ingen bor der andre end mig!
Jeg flytter ind om to uger!
Undskyld, mr Vitello.
Her er ingen marshmallows.
Se ham der ... Det er min ven. Han er orkesterleder.
Og ham med den store stav ...
Han hedder Wally Williams.
Han er tamburmajor. Han kaldes Walkin’ Wally!
- Hvorfor det? - Det ved jeg ikke.
- Vi tager den forfra. - Hej, alle sammen!
Hej, Danny! Hvordan går det? Jeg troede først, du kom mandag.
Jeg ville vise Carla det her, så hun kan se, hvor jeg arbejder.
- Hej, Carla. - Det er min veninde.
Nej, de griner ikke ad dig.
Du gik glip af hornmusikken. Nu spiller vi dixieland.
Men jeg talte netop med Wally -
- og vi mente, det ville være godt at lytte fra tilskuerrækkerne ...
Carla, en ny ven og nu skal du til fest ...?!
Ja, det er nu på fredag.
Hvor spændende.
Ja, jeg ringer bare for at sige det!
Og så vil jeg være fin.
Jeg vil gerne have make-up på, men jeg kan nok ikke selv.
Henne i centret er der fyldt med kosmetikstande.
De kan sminke dig eller vise, hvordan du gør.
Gratis make-up-demonstration! Vi kan gøre underværker.
Gratis make-up-demonstration ...
- Gratis sminkning. - Er det gratis?!
Men derovre koster det 35 dollars.
- Men der er det gratis. - Tak!
Smil ... Hvor er du smuk!
Her er dit nye ansigt ...
Og det gamle.
Flot ...
Og ikke så flot.
Er der andre til en gratis make-up-demonstration?
Hvad gør du med den anden halvdel?
Det en demonstration, der er helt gratis.
Hvad koster det at købe den anden halvdel?
- Cirka 50 dollars. - Jeg har ikke 50 dollars ...
Så må jeg tage næste kunde. Kan du flytte dig lidt?
Du sagde ikke, det ville koste noget.
- Folk ved jo, det ikke er helt gratis. - Det er uretfærdigt.
Livet er uretfærdigt ... Kan du flytte dig? Tak, fordi du kom.
- Det er uretfærdigt! - Farvel.
Der er så mange, som vil prøve at udnytte dig.
- Jeg synes ikke, du skal gå til fest. - Mor! Jeg skal med.
- Du gav mig selv lov! - Ja.
Kan du lægge ny make-up?
Det vil jeg ikke. Dit ansigt er så smukt.
Du behøver ikke sminke.
Kan du så lære mig at danse?
- Jeg kan ikke sådan med armene. - Jo! Det er let nok.
Thomas Porter på skolen gjorde altid sådan ...
Og så sagde læreren ...
Bevæg ikke hofterne sådan. Ikke det der ... Rolige bevægelser.
Giv mig dine hænder.
Jeg bliver svimmel!
Du er sjov, mor.
- Min lille tøs! Jeg elsker dig. - Du er skør!
Nej, du er skør!
Hvad er der ...? Jeg er nok ved at bryde sammen!
Jeg må også kunne langsomme danse.
Langsomme danse er et problem ...
Man vil nemlig ikke komme for tæt på.
Man følger bare musikken.
Rejs dig, så skal du se ...
I de film, jeg har set, gør de altid sådan ...
Nej, det er ikke godt. Når de spiller en langsom melodi, synes jeg -
- du og din partner tager en vand. Det ville være fint.
God Halloween, far! Se, hvad Winnie har syet til mig.
- Min lille skat er en and. - Nej, en svane!
Ja, selvfølgelig ...
Jeg føler mig så delikat!
For mig har du altid været delikat. Og umådelig smuk!
Hvad nu?
Jamen, se bare ... Det er jo Svanesøen!
Men lad mig lige tage den der. Den kan ikke være på bagsædet.
Skynd dig, Radley.
Vent! Vent lidt ...
Min ven kommer. Han skal køre med.
Se ikke sådan ud. Han er meget rar.
- Han har to jobs. - Hvad er det for jobs?
Han arbejder i et bageri.
Og så arbejder han på universitetets musikalske fakultet.
- Det lyder godt ... - Det er ham!
Kom, Radley ... Kommer han hjem til os?! Hvad er han ude på?
- Hun er jo sød og smuk ... - Han vil da bare forføre hende!
Hej, Daniel.
- Hej. Hvor er du fin! - Tak.
Et mareridt!
Mor! Du skal hilse på Daniel.
Daniel, det er min mor og far.
- Hvad nu ...?! - Stik mig poten!
- Undskyld, det var ikke meningen ... - Har du et hoved?
Det er ham fra skolen ... Jeg finder lige bilnøglerne.
Rolig, jeg er stueren!
- Det var en vits, mor! - Hav det rart.
Sikke en flot dragt!
- Hvad er det der? - Far deler dem ud i stedet for slik.
Op og ned, ikke på tværs. Tak!
- Farvel, Carla! - Farvel, mor!
Vi har ikke hittegodsekspedition, så husk jeres vinger og opsatser.
For dem, der er interesseret, hænger terminskarakterne nedenunder.
- Næste! - Jeg vil se, om jeg er bestået.
Kom, Daniel! Hun sagde, det var nedenunder.
Jeg er bestået ...
Jeg er bestået, Daniel! Jeg er bestået i en rigtig skole -
- med rigtige opgaver og normale lærere! Jeg klarede det, Daniel!
Jeg elsker Polytechnic School!
Jeg elsker mine lærere, Jeg elsker alle, Daniel!
Men du dumpede ikke med ret meget ... Kun en smule.
Jeg ville ikke dumpe en smule. Jeg ville ...
Jeg vil gå ud, fordi jeg er bestået, ikke fordi jeg er for gammel.
Det er i orden, Daniel. Bliv nu ikke ked af det.
Nej, det er ikke i orden!
Folk har ret. Alle har ret, Carla!
Jeg er dum. Alle har ret, Carla!
Alle ...
Kan du lade mig være i fred lidt ...?
I specialskolen sagde de, man først skal lære de lette fag.
Så tager man de svære fag, som så ikke er så svære mere -
- fordi man har lært de lette ting først.
Forstår du det?
Jeg blev også gal, fordi jeg ikke vil have, du synes, jeg er dum.
Det ville jeg aldrig synes.
Du er skuffet ... Over hvad? Mig, dig, os?
Nej, ikke over os. Men vi har haft vore vanskelige stunder.
Men jeg vidste, vi to altid ville fortsætte sejladsen ...
Godt! Jeg elsker at sejle med dig.
Pigerne har aldrig villet sejle. Skuffer de dig?
Jeg er mor til en doven hund, en lesbisk arbejdsnarkoman og Carla -
- der tror, hun kan besejre hele den skræmmende verden ...
De klarer sig jo godt.
De er hverken narkomaner, øksemordere eller demokrater!
Jeg ved ikke, hvorfor jeg siger det, men nogle gange føler jeg -
- der nok er mødre et sted, som ville klare Carla bedre.
Hold nu op.
Jeg ved, jeg er gået grusomt galt i byen.
Jeg tier stille nu ... Det lover jeg.
Du prøver bare at være ærlig mod dig selv.
Det er så uretfærdigt, Radley!
Først bedømmes man som individ, så bliver man forælder -
- og bedømmes også efter, hvor godt det går ens børn!
Ikke hvem de er eller hvordan de tænker, men hvordan det går dem.
Elizabeth!
Det går godt for dem. Vi klarer det ganske godt.
- Brand. - Og den blå?
- Politi. - Og grøn?
- Hospital. - Meget flot!
Hvor mange brandslukkere købte du?
Ikke nok ... Jeg lægger dem i køkkenet!
Hun lagde en på toilettet!
Held og lykke med din første lejlighed!
Min første lejlighed ...!
Hvis du bliver ensom eller behøver noget, ringer du til far.
Ja ...
- Vi må gå. - Tak, mor.
Bare rolig! Jeg skal nok klare mig.
Ja ... Kom, så går vi!
Øjeblik! Den her er til dig ...
- En huskeliste før du går hjemmefra. - Jeg har vist den ...
- Alt er noteret og jeg ser den! - Godt ... Farvel.
- Lugter her af gas? - Kør forsigtigt.
Tag det nu roligt.
Hej ... Det er min lejlighed.
Vil I ikke tage plads?
Og her på Falcon Bar er der krops-tequila ved bord fire!
Normale par gør ikke den slags. De der er fra universitetet.
Daniel, jeg vil gerne have, vi er gode venner meget længe.
- Det går nok ikke. - Hvorfor ikke?
Fordi jeg nok skal flytte til Florida.
- Hvorfor? - For at bo hos mor.
Rejser du så væk?
Far vil ikke betale min husleje, fordi jeg dumpede.
Så efter nytår skal jeg flytte -
- for jeg tjener kun 350 dollars om måneden og lejen er 500 dollars.
Mrs Robinson, De prøver jo at forføre mig.
Hvad er der?
Der sker mærkelige ting med min krop.
Ja ...
Det er, som om vi burde gøre mere end bare at kysse.
Ja ...
- Hvad gjorde de, efter de kyssede? - De "gør det".
Så smiler han, og hun ryger en cigarret.
Jeg kan ikke lide at ryge.
Heller ikke jeg. Men jeg kan godt lide at smile.
Jeg ved, hvad "gøre det" er ...
Har du prøvet ...?
- På en måde ... - Hvad mener du?
Der var nogle ældre drenge, som indsamlede nogle penge -
- og betalte en pige med dårligt ry -
- til at kysse mig og ...
... gøre andre ting ...
Og så ...
- Og hvad så? - Der er meget kyssen ...
Og der er meget kram og meget gnubben.
Men jeg blev færdig for tidligt ... Ikke også ...?
Man skal være dreng for at forstå det, for drenge og piger er forskellige.
- Drenge har en tingest ... - Elskede du hende?
Det troede jeg ...
Men ikke sådan som jeg elsker dig.
For jeg elsker dig hele tiden.
Jeg elsker dig mere end hornmusik og kagebagning.
Det var dumt sagt ...
Nej ...
Det er første gang, nogen har sagt det til mig.
Jeg elsker også dig, Daniel McMahon.
- Jeg vil ikke have, du rejser. - Heller ikke jeg.
- Det må jeg sige nej til. - Daniel har ikke bedt om penge.
- Han skal bare bo hos mig. - Det er det samme.
Det er jo min idé! Hans leje er 500 dollars. Det har han ikke råd til.
- Han må ikke bo hos dig. - Det er jo min lejlighed!
Nej, det er ej. Den, der betaler lejen, er den, der bestemmer.
Her betaler far regningerne, men du bestemmer.
- Det er noget andet. - Sig til mor, det ikke passer.
Denne gang har mor ret.
Nå, det mener du?!
- Mor har ret ... - Skat?
- Han tror bare, hun er rig. - Hun er rig, men ...
- Han er næppe ude efter penge. - Er du ikke urolig?
Carla er ung og kærlig. Det er første gang, hun er forelsket!
Det er kun en uskyldig flirt, en forelskelse. Det er alt.
GLÆDEN VED SEX
Vi kan jo prøve ...
Side 39 ... Den har jeg skrevet op.
Og side 84 er vist i orden.
Men jeg gør altså ikke det på side 155.
Hvis jeg husker ret, er der en side ...
Det er side 146 ...
Det ser ret godt ud.
Hvor meget vejer du?
Jeg vejer 65 kilo og 113 gram.
113 gram?
Så skulle det være i orden.
Vil du gøre det nu?
Jeg har nemlig ...
Jeg fik beskyttelse -
- på familierådgivningen.
Jeg fik også en, der lyser i mørke.
Jeg skulle øve på en banan. Vil du se?
Nej.
Er du klar?
Jeg er nemlig klar.
Klar?
Er du klar?
Kom, vi kan gøre det i soveværelset, hvis du vil.
Nej, jeg er ikke klar.
Daniel ... Jeg vil ikke gøre det lige nu.
Jeg tænkte, vi kunne vente til næste fridage, for der er mere stemning.
- Det er snart Thanksgiving ... - Jeg er i stemning nu, Carla.
Men på Thanksgiving spiser man kalkun og mere end to efterretter ...
Det er fortryllende!
Jeg vil ikke gøre det nu.
- Nu henter vi dine tasker. - Så gemmer vi dem til Thanksgiving.
Ja ...
Forsigtig ...
- Den ser god ud! - Sæt det på den kølige marmor.
Det er fint. Pas på fingrene.
Tak, fordi vi alle er samlet igen for første gang i mange år -
- så det bliver en Thanksgiving, vi alle vil huske.
Kartofler ...
Hvordan vil du med din korte lunte kunne undervise i 2. klasse?
Jeg har da ikke kort lunte! Jeg elsker børn. Jeg bliver kun gal på voksne.
Og en søster nu og da ...
Er vi snart færdige?
- Hvorfor har du så travlt? - Jeg vil ikke for sent hjem.
Ja, jeg tog de rigtige busser.
Sig tak til Winnie for den mad, jeg fik med.
Godnat, mor!
God Thanksgiving.
Det smager virkelig godt!
Sidste år -
- spiste jeg mundsmager. Det gav ikke Thanksgivingstemning.
Winnie lavede det hele undtagen de søde kartofler.
Dem lavede jeg og lagde marshmallows på.
Det kunne jeg bedst lide.
- Nej ... - Jo, jeg kunne!
Jeg er propmæt.
Nu er det Thanksgiving. Husker du, hvad vi sagde, vi ville gøre?
Gad vide, hvem der egentlig opfandt sex ...?
Jeg tror nok, det var Madonna.
Jeg er lidt bange.
Du skal ikke være bange, Carla. Ved du hvorfor?
Jeg ville aldrig gøre dig fortræd.
Du er den sidste, jeg kunne gøre fortræd.
- Carla? - Øjeblik!
- Fint undertøj. - Ja ...
Jeg tog det i min søsters skab.
Jeg har aldrig vist mig nøgen for nogen før.
Kun for dig.
- Skal vi have lidt musik? - Det ordner jeg.
- Jeg ved, hvorfor du smiler ... - Hvorfor så?
Når man smiler sådan, er man forelsket.
Er man ...?
Carla! Jeg har nogle nye kunstbøger til dig.
Vælg nogle malerier, vi kan tale om senere.
Jeg kan godt lide "Kniplingesyersken" og det her ...
Den berømte "Pige i rød hat". Hun er så fin.
Lad os se Søster Wendy. Hun er i Firenze i denne uge.
Jeg rejser rundt, på jagt efter verdens fineste kunstsamlinger.
Ved du hvad?
Du ser anderledes ud. Hvad er der sket?
Mærkeligt ...
Hej, far!
Øjeblik ...
Mon du kan ændre mening med de penge -
- for jeg har truffet en pige og ...
Men hvis jeg kan få lidt penge, til jeg finder et job, der giver mere ...
Ja, til tider glemmer jeg det ...
Ja, jeg savner også dig.
Hvordan har du det ...?
Farvel!
Jeg ved godt, hvad I skal i aften!
- Daniel McMahons cykelstativ! - Fjern den cykel fra min veranda!
Ernie!
Tak, San Francisco!
Tak, Elvis McMahon!
Ernie, den spanske mustang!
Det lugter som en god årgang ...
Jeg elsker Carla og Carla elsker mig!
Sådan er det bare. De fleste i skolen gør grin med mig.
De taler aldrig med mig, Ernie!
De taler aldrig nogen sinde med mig!
Hun er den eneste, der får mig til at føle mig som et menneske.
- Hold nu op! - Skål på Carla!
- Hvad var det? - Sådan!
- Så du det? - Jeg elsker at drikke!
Det gør mig i så godt humør.
Er det derfor, folk drikker?
Folk drikker for at blive glade, for at glemme, for at blive modige ...
Jeg tror, jeg vil være modig.
Kun feje folk får mod ved at drikke. Glem det!
Find ud af, hvad der gør dig glad. Hvad gør dig glad?
Jeg vil køre i din Mustang! Så ville jeg blive glad.
Du har aldrig ladet mig køre i den.
Jeg kan ikke køre i den om vinteren. Lakken bliver ødelagt.
Hvad ellers kan gøre dig glad?
Hjælp mig med at finde et job, så Carla og jeg kan blive sammen.
Trist, din far ikke kan ændre mening.
Han sagde, han havde forsørget mig længe nok, og nu er det mors tur.
- Jeg er meget gal, Ernie! - Jeg kender godt til vrede.
Rolig nu! Pas på min guitar.
Ved du, hvad jeg gør, når jeg bliver gal?
Så ringer jeg til en ven, og ...
Omtrent sådan ... "Hvordan går det?"
Sådan ...
Det er godt, ikke?
At klappe hinanden hjælper virkelig.
Heather!
Går den her til klubben?
Meget chic! Hvor fik du den?
- I Michelles boutique i Soho. - Hvor er Carla? Vi kommer for sent.
Det gør du altid. Du kender hende da. Du kalder hende "min særlige ven".
Nu passer vi på! Hvis du starter, henter jeg Carla.
Og du ...
Du har slet ikke set Michelle. Utroligt, du stadig laver det ansigt.
Far, hun laver stadig det ansigt!
Jeg gider ikke diskutere det mere.
- Jeg håber, du vokser fra det. - Jeg håber, du vil acceptere det.
At være lesbisk er ikke en sygdom, jeg kommer mig over.
Jeg ved godt, hvad det er! Jeg støtter flere bøsse-formål.
- Hvorfor støtter du så ikke mig? - Jeg er ikke deres mor.
Nej, du er min. Hvorfor kan du ikke bare sige:
"Min datter er lesbisk." Du behøver ikke sige det i TV.
Se bare, hvad der kommer på trappen! Hvor er hun smuk!
Caroline og Heather sminkede mig.
- I begge sider ... - Jamen dog!
Limousinen venter. Kom nu, min prinsesse!
Carla, din gentleman er lige kommet.
- Din drømmeprins ... - Daniel!
- Jeg stiller hans cykel væk. - De øreringe gør mig vanvittig!
Jeg holder det ikke ud. Jeg tager dem aldrig på igen.
- Hvor er du flot! - Du er også meget fin.
Talte du med din far?
Jeg behøver ikke ham mere. Jeg har fundet en løsning for os.
Jeg vidste, du ville finde på noget! Vi kommer, far!
- Du kender min mor Pucky ... - Hvad med bryllupsforberedelserne?
- Det er så spændende! - Heather, har du mænd i sigte ...?
Nej, bogbranchen er fyldt med sære forfattere ...
Og seriemordere.
- Hvor skal brylluppet stå? - I St. John’s Church.
- Her i Sutter Hills? - I New Zealand ...
Det er ikke i New Zealand, Jeff. Det er i Sutter Hills.
Carla, jeg er lidt bange for din familie.
- Det er jeg også til tider, Daniel. - Er du?
Ja, men du skal bare være modig.
Så kan du sige, hvad du vil, for du føler dig mere afspændt.
Undskyld, jeg er straks tilbage ...
Værsgo, sir!
- Flot flaske. - Ja, meget flot og grøn.
- Bliver jeg modig af det der? - 55%, så De bliver meget modig.
- Tak. - Tak og god jul!
Ja, det er.
Elizabeth Russell! Tandassistenten, der giftede sig med Ridley Tate.
- Radley. Ham burde jeg have fået. - Hans far byggede klubben her.
Carla, fik du Dustin Hoffman-bogen?
Ja, den får Daniel i julegave.
Sig det ikke til Ernie.
- Jeg kender ingen Ernie. - Godt!
- God jul. - Ja, det er det stadig.
Hvor er Daniel? Han går jo glip af det hele.
Må jeg bede om opmærksomheden?
- Olivenjuice ... - For nogle måneder siden ...
Hvad siger du?
- "Olivenjuice". - Hvorfor?
Langt fra ser det ud, som om man siger "I love you".
Hvor smart!
Sagde jeg, det var kærlighed ved første blik, ville det være apokryft.
- "Apo" ...? - Usandt.
Efter en softball-kamp havde hun det værste hattehår, jeg har set.
- Det så grusomt ud. - "Hattehår" ...
Men Amors pile besejrede den kuldsejlede coiffure -
- og jeg blev forelsket i hende. Og næste måned -
- gør hun mig til verdens lykkeligste mand, for da bliver hun min hustru.
Nu ville jeg gerne danse til vor yndlingsmelodi: "Baby, I’m Yours".
Min yndlingsmelodi er "Michelle, ma belle" ...
- Hvad sagde du? - Ikke noget ...
Hej ...
Caroline og Jeff, kan I sætte jer lidt?
Olivenjuice ...
Kan I også sætte jer?
Han har måske en overraskelse.
Jeg hedder Daniel McMahon.
Jeg er også forelsket i en pige.
Og hun havde ikke hattehår.
Det var en vits, mor.
Hun hedder Carla Tate.
Og hun elsker også mig.
Det har ingen gjort før.
Min far vil sende mig til Florida.
Jeg vil gerne have, hun tager med.
- Det kommer ikke på tale! - Det er jo bare hans spøg.
Han er fyldt med overraskelser!
Vi elsker hinanden så højt ...
... at ved sidste Thanksgiving ...
... gjorde vi det.
Og det var så skønt.
Han mente det ikke sådan, far ...
Mor, han mente det ikke sådan ...
... og her er vores melodi ...
Hold op med at grine ad mig.
Nu holder I op med at grine ad mig!
Det var ikke sjovt, Daniel!
Hold op med at grine ad mig!
Vær venlig og følg med, sir.
Jeg beder Dem danse ... Spil noget!
Kør pigerne hjem. Jeg ringer senere.
- Jeg hader det, han sagde ... - Ja, det forstår jeg godt.
Sæt dig nu i bilen.
Charles er her ikke. Han er nok på toilet.
Gary, har du set vores chauffør?
Vent her. Hvor bliver han af ...?
- Har hun det godt? - Ja!
- Hvorfor gjorde du det, Daniel? - Om forladelse.
Hvorfor afslørede du vores kærlighedshemmelighed?!
Undskyld, Carla ...
Du fik alle til at grine ad mig!
Det er jeg ked af, Carla. Jeg tror ikke, de lo ad dig ...
Jeg er ligeglad med, om du er ked af det!
Du er dum! Det, du gjorde, var dumt.
Jeg vil aldrig se dig igen!
Og hvad så?! Det er jeg da ligeglad med!
Jeg vil heller ikke se dig igen!
Ti stille! Lad mig være.
Du er dum! Jeg lader dig gerne være!
Mor, få ham væk fra mig!
Charles, sæt hende i bilen.
- Jeg er ikke dum! - Gary, skaf en taxi til ham.
Kør hjem, Danny.
Vi kører omgående, dr Tate.
Hvorfor gjorde han det?
Danny havde drukket for meget. Han ville ikke ydmyge dig.
Det skal nok gå i orden.
Bare rolig, han er ved bandet.
Påstigning!
Vi tager det igen.
Forloverne herover og brudepigerne går frem og ...
- Skal de opføre sig som klovner?! - De morer sig bare!
Undskyld forsinkelsen, men kusine Anne var ikke vild med hotellet ...
Ikke at hun har forstand på det ...
- Er du forlover? - Det er min assistent Mark.
Kusine Anne er tilfreds, så lad os fortsætte.
Så begynder vi med ...
Må jeg lige tale med familien?
Jeg er her kun, fordi Caroline vil have sine søstre med til brylluppet.
- Det er sidste gang uden Michelle. - Det er noteret. Lad os fortsætte.
Og hvis Daniel ikke er her, har jeg ingen at danse med.
Jo, du kan danse med fætter Theodore.
Handler det om Danny og Michelle? Det mellemste barn skal giftes.
Og jeg er det mellemste barn!
- Det er mit bryllup! - Det er lige så vigtigt for mig!
- Mit bryllup! En gang i livet. - Hør lige her!
Hør lige efter!
Det er et Tate-bryllup. Det er jeg stolt over, og jeg er stolt over dig.
Der kommer jo hundreder af gæster -
- så lad os glemme kontroverserne et øjeblik -
- og vise, hvor stolte vi er over familien.
- Lad os øve. - Godt sagt!
Jeg elsker Dustin Hoffman. Har De set "Fagre voksne verden"?
Den, hvor han går i kjole eller den med kamelerne?
Deming! Næste stop er El Paso.
Hun vil gifte sig med en anden, men Dustin ved, hun elsker ham.
Og han bliver helt forvirret -
- og prøver at redde hende ...
Påstigning!
Farvel. Det var rart at tale med Dem.
Jeg skulle til Florida, men fortrød og vil tilbage til San Francisco.
- Vil De bytte billetten? - Ja, netop!
Sig ligesom Flipper!
SØSTRENE TATES SVINESTI ADGANG FORBUDT!
Kan vi ikke finde på noget andet?
Ja, men jeg vil ikke lege "penis-på-den-nøgne-dreng" igen.
- Heller ikke jeg. - Find på noget! Min sidste frie aften!
- Nu er det dig, Carla. - Ja, nu er det min tur.
- Jeg ønsker at få Daniel at se igen. - Bliv nu ikke ked af det, Carla!
Vær glad! Det her skal være en glad aften.
Jeg ville gerne møde ham igen et øjeblik -
- for at sige, jeg ikke hader ham.
BRUD
Du ligner en, der godt vil med. Far siger, det er i orden. Jeg er Judy.
- Saltkringle eller marshmallow? - Tak, jeg er enormt sulten.
Hvem overdrager denne kvinde?
- Det gør vi. - Værsgo at tage plads.
Tak for kørelejlighed, Fred!
Suppekøkkenet er i forsamlingssalen og åbner først kl. 17.
Jeg vil ikke have suppe. Jeg skal møde en pige ved brylluppet.
Nej.
Nej, sagde jeg.
"Jeg giver dig denne ring som symbol på mit løfte."
Jeg giver dig denne ring som symbol på mit løfte.
"Og med alt, jeg er og alt, jeg har ..."
Og med alt, jeg er og alt, jeg har ...
"... ærer jeg dig i Guds navn."
Ærer jeg dig i Guds navn.
Foreningen af mand og hustru ...
... i hjerte, krop og sjæl ...
Ginger! Smed du noget på mig?
Og til hjælp og trøst ...
- Hvad sker der? - Nogen smider ...
- Prøver du at være morsom? - De griner ad brylluppet.
Danny ...?
Daniel!
- Carla Tate! - Daniel!
- Det er Daniel. - Mød mig udenfor.
Mark, den hjemløse dreng er oppe ved orglet!
Jeg kommer ned.
Hvad laver de?
Nu ingen problemer!
- Er han uskadt? - Hvad skete der?
Han virker uskadt.
Jeg vil aldrig mere forlade dig, Daniel. Jeg elsker dig!
Carla ... Jeg vil giftes mig med dig.
Jeg vil være hos dig hele livet.
Jeg troede parkeringen blev det største problem ...
Carla Tate, vil du gifte dig med mig?
Sagde han "gifte sig"?
Ikke nu, Winnie!
Ja, jeg vil, Daniel McMahon.
Stil dig her ... Vi skal være stille.
- Vær stille. - Det er ligesom "Hvor er Waldo?" ...
Undskyld ...
Mor, sig noget.
Jeg beklager meget, men I ved jo, hvordan børn kan være nu og da.
Jeg tror, vi kan fortsætte vielsen.
Carla trækker sig tilbage og så kan hun og Daniel gøre os selskab.
Lad os nu få aflagt løfterne.
Tak. I har været vidunderlige!
Den kærlighed ...!
Mine damer og herrer ...
Som forlover er det min pligt at udbringe en skål for brudeparret!
Hav det så godt!
Det bryllup burde have været i TV! Fyren, der sprang fra balkonen.
- Det var ikke planlagt ... - Snart bliver du bedstemor!
Mor? Er det tid at planlægge et bryllup til ...?
Jeg ved godt, du ikke kan lide Daniel lige nu, men med tiden ...
Alt er så vidunderligt!
- Dine døtre er så smukke. - Ja, Mary.
- Har du ikke en søn? - Nej, Vivian har en.
- Kan du lide ham? - Ja, men du er nok ikke klar ...
Synes du ikke, jeg er klar til at gifte mig?
Hør her ...
Når man tror, man er forelsket, er man blind for logik og fornuft.
- Så bør man ikke træffe afgørelser. - Jeg er da ikke blind, mor!
Vi kan vel tale om det, uden at du hidser dig op ...?
Jeg er ikke blind, mor!
- Er alt i orden? - Ja, det går helt fint.
Carla, vent!
Carla! Vent!
Jeg fortæller de andre det.
Bliv, Carla!
- Vent, Carla! Du må forstå ... - Hvad?
Det handler ikke om, hvad jeg synes om Danny.
Jo, det gør! Hvad er der galt med ham?
Der er intet galt med ham. Jeg beder dig bare vente lidt.
Jeg tror, du kan finde en bedre.
Nej, jeg kan ikke, for jeg er ikke bedre!
- Jo, du er ... - Hold op! Jeg er ikke en baby!
Jeg er ikke bedre end han. Jeg er bare mig selv!
Kan du ikke se det? Du ser aldrig på mig!
Uanset hvor længe jeg venter -
- lærer jeg aldrig at male eller at spille tennis -
- og jeg er ikke kunstner! Men nogle ting, kan jeg godt.
Jeg kan elske!
Jeg elsker Daniel, og han elsker mig utrolig meget.
Det ved jeg, men jeg tror ikke, han kan sørge for dig!
- Han kan dårligt sørge for sig selv! - Vi kan sørge for hinanden!
Vi behøver ikke dig.
Du behøver ikke komme til mit bryllup. Jeg arrangerer det selv.
Jeg hadede alt ved Carolines bryllup.
Jeg hadede de dumme hatte og skoene -
- og de store, grimme bordopsatser!
Det eneste, jeg kan lide, er kjolen ... Den er yndig.
Den beholder jeg.
- Gå med ind ... - Nej! Jeg laver mit eget bryllup.
Jeg er ligeglad med, at du ikke kan lide Daniel!
Bliv væk. For Daniel kommer helt sikkert.
- Nu går jeg hjem. - Kom tilbage!
- Nej! - Skat ...!
Carla!
Din mor hjælper os altså ikke med vores bryllup?
- Nej. - Er du sikker? Hun er god til det.
Ja, jeg er sikker.
Hun skal ikke arrangere brylluppet, for det gør vi!
Det var tæt på!
Kom til vort bryllup den 14. februar i St. Francis-kirken ...
Carla gifter sig i weekenden!
Brudepigerne er dig, Heather og Rachel fra skolen ...
Ja, jeg bidrager gerne.
Nogle andre skolekammerater er også inviteret.
Sig til Carla, jeg er så glad for, Michelle er inviteret!
Kom i tide! Daniel har ordnet det det med kirken.
Vi skal giftes mellem et andet bryllup og en begravelse.
- Det er snart tid. - Ja ...
- Her er tøjet, presset og klart! - Vi ses i kirken.
Hvor var du i morges?
Carla bad mig tale med Daniel om ansvar og mod.
Jeg tager til det bryllup, Elizabeth. Det nytter ikke.
Jeg må ikke betale for det, men hun bad mig føre hende til alteret.
Når man når en vis alder og ikke taler med sine børn -
- tror jeg, man går glip af en vigtig del af turen.
Gå nu hellere, så du ikke kommer for sent.
Hej!
Det er moderen, kæresten og bageren, Dannys chef.
Det er husholdersken og svigersønnen.
Jeg tror, Deres søn bliver en god bager!
Kom nu!
Hvem ...?
Hvem overdrager denne kvinde?
Det gør jeg.
Du er meget smuk.
Værsgo at tage plads.
Tager du, Daniel McMahon ...?
Carla og jeg har fundet på vore egne løfter.
I ville jo ikke ...
Det var før, da vi ikke havde fundet på noget endnu.
Vi har fundet på vore egne løfter nu. I sidste øjeblik!
Vi siger vore løfter først, og så kan De sige Deres ...
Vi skal nok betale, selv om De ikke vil ...
Gør nu det, I føler er rigtigt.
Carla Tate ...
Jeg elsker dig utrolig meget -
- og jeg vil gøre dig lykkelig.
Jeg tager dig til min hustru -
- for evigt og evigt og evigt.
Nu er det min tur ...
Daniel ... Daniel McMahon.
Jeg elsker dig utrolig meget og jeg vil gøre dig lykkelig.
Jeg tager dig til min hustru ...
Prøv igen.
Det er ligegyldigt. Helt ligegyldigt.
Jeg ville bare sige -
- at jeg elsker dig meget højt.
Jeg vil bare have, alle får det at vide.
Og jeg tager dig til min mand for resten af mit liv.
Det var bare det ...
Vent lidt ... Vi må lige ordne det med ringene.
Tag denne ring ...
Med denne ring giver jeg dig min kærlighed og mit løfte om -
- at hvor du end er, vil jeg altid elske dig.
Jeg føler akkurat det samme!
Lige et øjeblik til.
Hermed, på forsamlingens vegne ...
Nu kommer det!
... erklærer jeg jer som rette ægtefolk at være.
Gå i fred.
Nu må I gerne.
Nu kan du kysse bruden.
Lad os gratulere mr og mrs Daniel McMahon!
Carla ...
Du skal hilse på min mand.
Jeg vil bare byde dig velkommen i familien.
Tak.
- Det var sødt ... - Tak, svigermor!
- Sikke et dejligt bryllup! - Tænk ikke på det ...
Farvel, Caroline!
- Heather ønsker, du træffer Michelle. - Hvor er hun?
- Svigermor ... Rart at se dig. - Jeg har hørt så meget om dig.
Jeg fik et fuglefrø i øjet ...
Tusind tak.
Vent! Kan I lige ...
Vent lige et øjeblik!
Hvad venter vi på, Daniel?
Vent lige lidt.
Se, Carla ...!
Det er min gave til min brud!
Det er gaven til min brud!
Se, Danny! Walkin’ Wally marcherer for os!
Det er Joseph!
Se til højre!
Til lykke, Carla og Danny!
- Farvel, skat! - Farvel, mor!
Bare rolig. Det skal nok gå.
Olivenjuice!
NYGIFTE